b'\n_START_ARTICLE_\nHrvatska na Olimpijskim igrama\n_START_PARAGRAPH_\nHrvatska je po prvi put samostalno sudjelovala na zimskim Olimpijskim igrama u Albertvilleu 1992. godine. U pro\xc5\xa1losti hrvatski \xc5\xa1porta\xc5\xa1i su predstavljali razli\xc4\x8dite ju\xc5\xbenoslavenske dr\xc5\xbeavne zajednice (1920. \xe2\x80\x93 1988.), Italiju (izme\xc4\x91u dvaju svjetskih ratova, hrvatski \xc5\xa1porta\xc5\xa1i iz Zadra s okolicom, Rijeke s okolicom, Istre i otoka dodijeljenih Italiji) te Austriju odnosno Ma\xc4\x91arsku kao dijelove Austro-Ugarske (1896. \xe2\x80\x93 1912.). Prvi Hrvat \xe2\x80\x93 osvaja\xc4\x8d olimpijskoga odli\xc4\x8dja bio je Milan Nerali\xc4\x87._NEWLINE_Od Hrvatske samostalnosti 1991. do 1. o\xc5\xbeujka 2010. hrvatski \xc5\xa1porta\xc5\xa1i su osvojili ukupno 27 olimpijskih medalja. Hrvati su nastupali za mnoge druge zemlje, u koje su, tijekom te\xc5\xa1ke povijesti hrvatskoga naroda, emigrirali. Me\xc4\x91u najpoznatijim vel\xc5\xa1anima hrvatskoga podrijetla bio je \xc4\x8detverostruki zlatni olimpijac Paulo Radmilovic. Hrvati su osvojili oko 170 olimpijskih medalja (uklju\xc4\x8duju\xc4\x87i 51 zlatnu) kroz povijest modernih Igara._NEWLINE_Hrvatska je do osamostaljenja bila jednom od najve\xc4\x87ih pridonositeljica po broju reprezentativaca biv\xc5\xa1e Jugoslavije i po broju \xc5\xa1porta\xc5\xa1a koji su osvojili odli\xc4\x8dja za tu dr\xc5\xbeavu.  Osamostaljenjem Hrvatske, ti uspjesi su izlo\xc5\xbeeni velikosrpskim presizanjima. Tako Srbija i dan-danas (stanje 30. rujna 2010.) svojata sve \xc5\xa1to je postigla biv\xc5\xa1a SFRJ na \xc5\xa1portskom podru\xc4\x8dju, kao da je Srbija jedinom sljednicom. Svojatanje ide dotle da Srbija svojata i odli\xc4\x8dja koja su osvojili hrvatski \xc5\xa1porta\xc5\xa1i pod zastavom biv\xc5\xa1e Jugoslavije. Praksu birokratske kra\xc4\x91e odnosno prisvajanja medalja drugih dr\xc5\xbeava Srbija i njeni visoki \xc5\xa1portski du\xc5\xbenosnici nastavili su i uo\xc4\x8di OI u Londonu 2012., a tromost, neznanje i nepripadanje stvarnom svijetu \xc4\x8dinovnika u MOO-u su i dalje po tom pitanju ostali na istoj razini, odnosno \xc5\xa1portska se povijest i dalje krivotvori na \xc5\xa1tetu Hrvatske, a u korist Srbije. Takvom stanju pored tromosti me\xc4\x91unarodne \xc5\xa1portske birokracije i pored nastavljene velikosrpske agresije na Hrvatsku u vidu kra\xc4\x91e hrvatskih \xc5\xa1portskih dosega ("medalje su na\xc5\xa1e, dugove \xc4\x87emo dijeliti"), kumuje tromost, defetizam i lijenost hrvatskih visokih \xc5\xa1portskih du\xc5\xbenosnika i hrvatske \xc5\xa1portske diplomacije, jer "Mo\xc5\xbee se uvijek i svugdje tuma\xc4\x8diti kako hrvatski sport i olimpizam ne postoje od 1992., nego od stotinu godina prije i kako su hrvatski \xc5\xa1porta\xc5\xa1i osvajli medalje i za Austro-Ugarsku i za Kraljevinu Italiju i za Jugoslaviju. I da su te medalje prije svega - hrvatske - a tek onda i tih dr\xc5\xbeava kojih vi\xc5\xa1e nema."\n_START_SECTION_\nLjetne Olimpijske igre\n_START_PARAGRAPH_\nUkupno su u povijesti ljetnjih OI hrvatski \xc5\xa1porta\xc5\xa1i osvojili zaklju\xc4\x8dno s OI 2008. 22 zlatne, 29 srebrnih i 20 bron\xc4\x8danih medalja.\n_START_SECTION_\nZimske Olimpijske igre\n_START_PARAGRAPH_\n4 zlatne, 6 srebrnih, 1 bron\xc4\x8dana (1992. - 2018.).'